Dëshpërimi i refugjatëve në Idomeni
Refugjatët që kanë ngecur në kufirin mes Greqisë dhe Maqedonisë, kanë humbur shpresën për të filluar një jetë të re në vendet perëndimore.
Ata janë kaq pranë, e megjithatë tepër larg: në kufirin grek me Maqedoninë, 12 mijë refugjatë jetojnë me shpresat që po u veniten me shpejtësi. Që kur Maqedonia ju mbylli dyert refugjatëve muajin e kaluar, kampi i Idomenit ka qenë dëshmitar i përpjekjeve të dëshpëruara për të kaluar kufirin. ...Dhe tani po shtohet irritimi i atyre që e shohin rrugën drejt një të ardhmeje më të mirë të bllokuar dhe pa shpjegime nga autoritetet për të ardhmen. thotë një punonjës i ndihmave. Javën e kaluar një kurd u godit nga një makinë policie, gjë që shkaktoi trazira. Ai vdiq pak ditë më vonë. Që atëhere, gjendja ka qenë përgjithësisht e qetë, por policia vazhdoi të ndërhyjë në përleshjet që ndodhin herë pas here mes refugjatëve. Shumica e sirianëve dhe refugjatëve të kombësive të tjera që ndodhen këtu, i qëndrojnë larg dhunës dhe ata thjesht vazhdojnë ta jetojnë jetën e tyre nga dita në ditë. Por ata janë të gjithë të bashkuar në këtë pritje dhe përherë e më të dëshpëruar për të gjetur një rrugë përtej Greqisë, ku ka pak punë, duke ju kthyer përsëri metodave që i sollën ata kaq larg thotë një refugjat. Ndonëse vullnetarët dhe grupet e ndryshme të ndihmave përpiqen t’i bëjnë kushtet sa më të lehta përmes shpërndarjes së ushqimeve, apo aktiviteteve të tjera, mangësita janë të mëdha për këta njerëz që kanë mbetur pa një rrugëdalaje. - thotë një refugjat. Çdo ditë që kalon dhe vjen mbrëmja e ftohtë, duket që zhgënjimi dhe dëshpërimi vetëm se do të shtohen.